Egtved-jenta var slett ikke fra Egtved, men Tyskland. Enghøj-kvinnen er ikke fra Enghøj, men Norge.

Moderne teknologi og analyser gjør at viktigtiden må oppfattes som mer mulitetnisk enn forskerne har trodd.

– At Egtved-jenta, som er fra bronsealderen, stammer fra det som i dag er Sør-Tyskland, og at Enghøj-kvinnen fra vikingtiden er fra Norge, er et uttrykk for at folk har kjent hverandre på tvers av store avstander. Det har eksistert stillestående landsbysamfunn, men også steder med internasjonal kontakter. Verden er ikke så stor som mange har trodd, sier Ernst Stidsing.

Jeanette Varberg, som er arkeolog ved Moesgaard Museum, er helt enig.

– Jeg synes det er et virkelig flott arbeid Stidsing har utført. Det er spennende, men ikke helt enestående, å finne mennesker som er gravlagt i Danmark i eldre tider, men har vokst opp andre steder. Og jeg er ikke tvil om at det vil dukke opp flere og flere ut fra nye strontiumanalyser, sier Varberg.

Hun holder selv på å legge siste hånd på boken «Mennesket har altid vandret», som kommer ut 24. mars.

– Den fornemt begravde kvinnen i Enghøj har sannsynligvis vært giftet bort i forbindelse med en allianse. Hun har kanskje vært begynnelsen på en ny tendens, akkurat som da kronprins Frederik i vår tid giftet seg med en vanlig kvinne fra Australia, for før skulle de kongelige gifte seg med noen av adelig slekt. Som Mary er Enghøj-kvinnen et tegn på en ny form for globalisering, sier Varberg.